b'\n_START_ARTICLE_\nAustralijos ekonomika\n_START_PARAGRAPH_\nAustralijos ekonomika \xe2\x80\x93 vakarieti\xc5\xa1ko tipo, mi\xc5\xa1raus pob\xc5\xabd\xc5\xbeio, klestinti ekonomika. Australijos BVP, tenkantis vienam gyventojui, yra \xc5\xa1iek tiek didesnis, nei Pranc\xc5\xabzijos, Did\xc5\xbeiosios Britanijos ar Vokietijos._NEWLINE_Ekonomikoje vyrauja paslaug\xc5\xb3 sektorius, kuriame sukuriama 68 proc. \xc5\xa1alies BVP, ta\xc4\x8diau i\xc5\xa1lieka labai svarb\xc5\xabs kalnakasybos ir \xc5\xbeem\xc4\x97s \xc5\xabkio sektoriai (kartu pa\xc4\x97mus sudaro 8 proc. BVP) ir sudaro net 68 proc. Australijos eksporto. Australija yra viena svarbiausi\xc5\xb3 \xc5\xbeem\xc4\x97s \xc5\xabkio produkt\xc5\xb3 eksportuotoj\xc5\xb3 pasaulyje._NEWLINE_Iki Antrojo pasaulinio karo pabaigos gyvulininkyst\xc4\x97 (vilnos auginimas) buvo svarbiausia \xc5\xabkio \xc5\xa1aka. Pagal vilnos produkcij\xc4\x85 Australija u\xc5\xbe\xc4\x97m\xc4\x97 pirm\xc4\x85j\xc4\x85 viet\xc4\x85 pasaulyje. Su \xc5\xbeem\xc4\x97s \xc5\xabkiu buvo susijusi ir visa Australijos pramon\xc4\x97 - konserv\xc5\xb3 gamyba, mal\xc5\xabnai, cukraus fabrikai, viln\xc5\xb3 plovyklos, tekstil\xc4\x97s \xc4\xafmon\xc4\x97s, od\xc5\xb3, bat\xc5\xb3, muilo ir \xc5\xbevaki\xc5\xb3 pramon\xc4\x97. Nuo \xc5\xa1aldymo \xc4\xafrengini\xc5\xb3 i\xc5\xa1radimo Australija eksportuoja ir m\xc4\x97sos produktus. Pagrindiniai prie\xc5\xa1kariniai Australijos prekybos partneriai buvo Did\xc5\xbeioji Britanija, JAV, Pranc\xc5\xabzija, Japonija, Vokietija. Pokaryje prekyba \xc4\x97m\xc4\x97 vis labiau orientuotis \xc4\xaf Ramiojo vandenyno region\xc4\x85, ypa\xc4\x8d JAV.\n_START_SECTION_\nGamtiniai i\xc5\xa1tekliai\n_START_PARAGRAPH_\nI\xc5\xa1 gamtini\xc5\xb3 i\xc5\xa1tekli\xc5\xb3 Australija vis\xc5\xb3 pirma i\xc5\xa1gars\xc4\x97jo savo auksu, kurio rasta 1814 m., ta\xc4\x8diau jau nuo 1905 m. aukso gavyba \xc4\x97m\xc4\x97 ma\xc5\xbe\xc4\x97ti. 1855 m. aukso i\xc5\xa1gauta u\xc5\xbe 13 mln. svar\xc5\xb3 sterling\xc5\xb3, 1865 m. - u\xc5\xbe 8 mln., 1875 m. - u\xc5\xbe 7 mln., 1885 m. - u\xc5\xbe 5 mln., 1895 m. - u\xc5\xbe 8 mln., 1905 m. - u\xc5\xbe 16 mln. Po to nauj\xc5\xb3 aukso klod\xc5\xb3 nerasta, o senieji i\xc5\xa1sis\xc4\x97m\xc4\x97 ir aukso gavyba suma\xc5\xbe\xc4\x97jo: 1915 m. aukso i\xc5\xa1gauta u\xc5\xbe 12 mln. svar\xc5\xb3 sterling\xc5\xb3, o 1925 m. - u\xc5\xbe 3 mln. XX a. prad\xc5\xbeioje Australijos auksas sudar\xc4\x97 didel\xc4\x99 pasaulin\xc4\x97s aukso gavybos rinkos dal\xc4\xaf - 1903 m. \xc4\x8dia buvo i\xc5\xa1gaunama 27 procent\xc5\xb3 pasaulyje i\xc5\xa1kasamo aukso, ta\xc4\x8diau ta dalis 1925 m. suma\xc5\xbe\xc4\x97jo iki 4,5 procent\xc5\xb3._NEWLINE_\xc5\xa0iuo metu pagrindiniai eksploatuojami gamtiniai i\xc5\xa1tekliai yra anglis, gele\xc5\xbeies r\xc5\xabda ir urano r\xc5\xabda.\n_START_SECTION_\nSusisiekimas\n_START_PARAGRAPH_\nAustralija turi gerai i\xc5\xa1vystyt\xc4\x85 susisiekimo infrastrukt\xc5\xabr\xc4\x85._NEWLINE_Pirmieji keliai ir gele\xc5\xbeinkeliai prad\xc4\x97ti tiesti XIX a. antroje pus\xc4\x97je. 1917 m. pabaigtas pirmasis transaustralijos gele\xc5\xbeinkelis nuo Port Augusta iki Perto.'